বেনাপোল,বাংলাদেশনিউজ২৪x৭.কম  শুক্রবার বিকেলে বেনাপোল চেকপোস্ট এলাকায় ঢাকা-কোলকাতা রুটে চলাচলকারী ভারতীয় সৌহার্দ্য বাসে অভিযান চালিয়ে বাসের বডির বিভিন্ন স্থানে লুকিয়ে রাখা ২০ লাখ টাকার ভারতীয় মদ, শাড়ী , থ্রিপিচ, লেহেংগা ও বিভিন্ন ধরনের কসমেটিকস সামগ্রী আটক করেছে কাস্টমস ও পুলিশ কর্মকর্তারা।  কাস্টমস সুত্র জানায়, গোপন সুত্রে খবর পেয়ে কোলকাতা থেকে ছেড়ে আসা ঢাকাগামী সৌহার্দ্য পরিবহনের ডব্লিউ বি -২৩-৯২২৩ ও ডব্লিউ বি-২৩-৯২২৪ নাম্বারের দুটি বাসে কাস্টমস ও ইমিগ্রেশন  কর্মকর্তারা অভিযান চালিয়ে বাসের ভেতর বডির বিভিন্ন স্থানে লুকিয়ে রাখা ২০ লাখ টাকার ভারতীয় মদ, শাড়ী, থ্রিপিচ, লেহেংগা ও প্রসাধন সামগ্রী আটক করতে সক্ষম হয়।  বাসটি ৩ ঘন্টা তল্লাশী করে উল্লেখিত পণ্য সামগ্রী আটক করা হয়। বাসচালক সুজয় ও আশোক এবং হেলপার আকাশ ও শ্যামলকে ব্যাপক জিজ্ঞাসাবাদ করা হচ্ছে। পুলিশ বলছে বাসের চালক ও হেলপারের সহযোগীতায় ঢাকা-কোলকাতা রুটে চলাচলকারী সৌহার্দ্য বাসে কোটি কোটি টাকার চোরাচালান পণ্য পাচার হয়ে আসছে দীর্ঘদিন ধরে। মালামাল বেনাপোল কাস্টমস হাউজে জমা দেয়া হযেছে। এ ব্যাপারে একটি বিভাগীয়  মামলা হয়েছে।  বাংলাদেশনিউজ২৪x৭.কম/প্রতিনিধি/এসএ.